ลือให้แซด 18 มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
18 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
 
 




อานิสงส์หุ้นโลกสดใส ทัพแดงไม่แรง ส่งหุ้นไทยคึกคัก เงินต่างชาติทะลัก รายใหญ่รายย่อย กองทุน พอร์ต บล. กระโดดขึ้นเครื่อง พาดัชนีเหินปิด 765.54 จุด พุ่ง 13.34 จุด ซื้อขาย 33,676.78 ล้านบาท .... ต่างชาติซื้ออีก 3,026 ล้านบาท 
แม่ลูก ปตท. (PTT) และ ปตท.สผ. (PTTEP) ซื้อขายกว่า 5,000 ล้านบาท หรือ 15.7% ของวอลุมตลาด 
สัญญาเงินนอกทะลักซื้อหุ้นตัวใหญ่ รอบนี้มีลุ้นเห็น 800 จุด 
หุ้นเก็งกำไรวิ่งกันถ้วนหน้า ฉวยตลาดดี ส่วนจะไปไกลแค่ไหนขึ้นอยู่กับอารมณ์ เจ้ามือ และตลาดหลักทรัพย์ ไฟเขียวให้กี่แยก แต่ถ้ามีกำไรอย่าอมไว้ 
อุทาหรณ์คนซื้อโครงการเดอะคริส รัชดา ของเครือกฤษดามหานคร (KMC) สร้างไม่ตรงแบบที่ระบุไว้ในสัญญา ให้เปลี่ยนห้องได้ แต่พื้นที่หายไปสองตารางเมตร ไม่ชดเชย อ้างตอนนี้ราคาขึ้นคนซื้อกำไร แต่ถ้ารับเงื่อนไขไม่ได้ ฝ่ายขาย ให้ไปฟ้อง สคบ. เอาเอง ....เฮ้อเหนื่อยใจแทนผู้บริโภคจริงๆ ที่เจอฝ่ายขายนักเลงแบบนี้